EkBass/fiwiki-20250220-pages-articles huggingface dataset:
Marvin Zeegelaar

Marvin Romeo Kwasie Zeegelaar (s. 12. elokuuta 1990 Amsterdam, Alankomaat) on alankomaalainen jalkapalloilija. Pelipaikaltaan hän on vasen laitapuolustaja. Hän on pelannut kotimaansa lisäksi Espanjan, Turkin, Englannin, Portugalin ja Italian sarjoissa. Zeegelaar siirtyi vuonna 2006 Ajaxiin, jossa hän pelasi ensimmäisen Alankomaiden pääsarjan ottelunsa 8. elokuuta 2009 Ajaxin voittaessa kotonaan RKC Waalwijkin 4–1. Zeegelaar pelasi Alankomaiden pääsarjassa vuosina 2009–2011 yhteensä 16 ottelua, joista 12 lainalla Excelsiorissa kevätkaudella 2011. Kesällä 2011 hän siirtyi ilmaisella siirrolla espanjalaisen Espanyolin kakkosjoukkueeseen. Kesällä 2012 Zeegelaar siirtyi Turkin Superliigassa pelaavaan Elazığsporiin. Hän pelasi 19 liigaottelua kaudella 2012–2013. Syyskauden 2013 Zeegelaar oli lainassa Englannin mestaruussarjassa pelaavassa Blackpoolissa, jossa hän pelasi kaksi sarjaottelua. Kevätkaudella 2014 Zeegelaar edusti Elazığsporia 15 liigaottelussa.Marvin Zeegelaar Soccerway-sivustolla Elokuussa 2014 Zeegelaar siirtyi Portugalin pääsarjassa pelaavaan Rio Aveen, jossa hän kaudella 2014–2015 pelasi 25 liigaottelua. Zeegelaar onnistui maalinteossa 9. maaliskuuta 2015 Nacionalia vastaan kotikentällä pelatussa 1–1-tasapeliin päättynessä ottelussa. Maali oli hänen ensimmäisensä pääsarjatasolla. Kauden 2015–2016 syyspuoliskolla Zeegelaar pelasi Rio Avessa 12 liigaottelua ja teki kolme maalia. Tammikuussa 2016 hän vaihtoi seuraa sarjan sisällä siirtyen Sporting CP:hen, jossa pelasi loppukauden aikana 11 pääsarjaottelua. Seuraavalla kaudella hän pelasi Sportingissa 20 liigaottelua. Kesällä 2017 Zeegelaar siirtyi Watfordiin. Vuoden 2019 alkupuoliskon hän oli lainalla italialaisseura Udinesessa ja pelasi Serie A:ssa 12 ottelua, joista yhdeksässä täydet minuutit. Tammikuussa 2020 hän siirtyi Udinesen omistukseen. Hän pelasi loppukauden 2019–2020 aikana 13 Serie A -ottelua. Seuraavalla kaudella hän pelasi Serie A:ssa 24 ottelua ja teki maalin vierasottelussa Juventusta vastaan. Kaudella 2021–2022 hän pelasi Serie A:ssa 14 ottelua. == Lähteet == Luokka:Alankomaalaiset jalkapalloilijat Luokka:Vuonna 1990 syntyneet Luokka:Elävät henkilöt
Hotel St. George

Hotel St. George on vuonna 2018 avattu hotelli Helsingissä. Se sijaitsee Yrjönkadun ja Lönnrotinkadun kulmassa Vanhan kirkkopuiston laidalla. Hotellissa on 153 huonetta, 5 sviittiä, uima-altaalla varustettu spa, kuntosali, ravintola, leipomo ja cocktail-baari. Hotellin sisäpihalla on lasikattoinen talvipuutarha. Rakennuksissa ovat toimineet ennen hotellia muun muassa Suomalaisen Kirjallisuuden Seuran kirjapaino, Uuden Suomettaren ja Uuden Suomen lehtitoimitukset, Finnfacts-tiedotustoimisto sekä Helsingin Suomalainen Klubi. Suurempi kiinteistön rakennuksista (Yrjönkatu 13) on peräisin 1890-luvulta, toinen (Lönnrotinkatu 4) vuodelta 1910. Molemmat ovat arkkitehti Onni Tarjanteen suunnittelemia. Kiinteistön sisäosissa on myös 1840-luvulta peräisin olevia osia. Yrjönkadun alun perin asuintaloksi piirrettyä rakennusta on korotettu 1920-luvun lopulla kolmella kerroksella. St. George on Kämp Collection Hotelsin kymmenes hotelli pääkaupunkiseudulla. St. George Oy oli vuonna 2019 Suomen 12:nneksi suurin majoitusalan yritys 13 miljoonan euron liikevaihdollaan. Kämp Collection -konserni oli liikevaihdoltaan Suomen kolmanneksi suurin hotelliryhmä Scandic- ja Sokos- hotellien jälkeen. == Lähteet == == Aiheesta muualla == * Virallinen sivusto * Hotel St. George Facebookissa Luokka:Helsingin hotellit Luokka:Kämp Collection Hotelsin hotellit Luokka:Onni Tarjanteen suunnittelemat rakennukset Luokka:Kamppi
Plussa

Plussa voi tarkoittaa seuraavia asioita *K-Plussa, Keskon kanta- asiakasjärjestelmä *Plussa-areena, jäähalli Ylitorniolla ==Katso myös== *Plus Luokka:Täsmennyssivut
Pohjoismaiden Osakepankki

Pohjoismaiden Osakepankki Kauppaa ja Teollisuutta varten (Nordiska Aktiebanken för Handel och Industri, myös Pohjoispankki) oli suomalainen vuosina 1873–1919 toiminut liikepankki.Tietosanakirja 1909-1922) osa 7. Oulun tuomiokunta-Ribes, hakusana Pankki Pohjoismaiden Osakepankin perusti vuonna 1873 joukko viipurilaisia liikemiehiä. Perustamiseen liittyi keinottelun vivahde: Pankin osakepääoma oli tarkoitus markkinoida Keski-Eurooppaan ja varat sijoitettaisiin yrityksiin Venäjällä. Jotta vältyttäisiin Venäjällä ehkä syntyviltä hankaluuksilta, pankki perustettiin Suomeen kuuluneeseen Viipuriin. Osakepääomaa saatiin kerättyä 12 miljoonaa markkaa. Ovensa pankki avasi 21.2.1873. Saadakseen kaavailtuja voittoja Venäjältä avasi pankki asioimiston Pietariin 1876. Se oli kuitenkin suuri virheinvestointi; konttorin lopettamisen yhteydessä jouduttiin osakepääoma alentamaan 8 miljoonaan markkaan. Pohjoispankin pääkonttori oli Viipurissa vuoteen 1907 saakka, jolloin se siirrettiin Helsinkiin. Osa osakkaista vastusti siirtoa. He perustivat Viipuriin uuden pankin, Suomen Kauppapankin. Pohjoispankilla oli haarakonttoreita myös muissa Suomen kaupungeissa. 1910-luvulla pankilla oli 35 konttoria. Vuonna 1919 Pohjoismaiden Osakepankki ja Suomen Yhdyspankki fuusioituivat muodostaen Pohjoismaiden Yhdyspankin. Yhdistetty pankki aloitti toimintansa 1.10.1919. Fuusiota oli yritetty jo useasti aiemminkin, mutta se oli kaatunut toisen osapuolen viipurilaisuuden korostumiseen ja toisaalta pankkien omaisuuden luotettavaan ja tasapuoliseen määrittämiseen. Vuonna 1918 kiristynyt taloudellinen tilanne ajoi pankit jälleen fuusioneuvotteluihin. Yhtenä fuusion hyötynä oli se, että syntyvä pankki sai pankkien suuruuskilpailun kärkipaikan pois Kansallis-Osake-Pankilta.Blomstedt, s. 236–237 Pohjoispankin osake noteerattiin Helsingin pörssissä vuosina 1912–1918. Osake oli useana vuonna pörssin vaihdetuin osake. == Toimitusjohtajia == * Wilhelm Burjam 1873–1907 * Leon von Pfaler 1907–1919 == Lähteet == Luokka:Entiset suomalaiset pankit Luokka:Viipurin historia Luokka:Viipurilaiset yritykset Luokka:Entiset suomalaiset pörssiyhtiöt
Bas Leinders

Bas Leinders (s. 16. heinäkuuta 1975) on belgialainen moottoriurheilija. Leinders aloitti uransa kilpaillen vuodet 1994–1995 Formula Ford -sarjassa. Vuodet 2002–2003 hän kilpaili World Series by Nissan -sarjassa sijoittuen molempina vuosina sarjan kolmanneksi. Vuonna 2004 hän toimi Formula 1 -talli Minardin testikuljettajana ajaen Australiaa lukuun ottamat kaikki perjantain harjoitukset. Vuodesta 2005 alkaen hän ajanut FIA GT Championship -sarjassa. Leinders kilpaili kaudella 2014 NASCAR Whelen Euro Series -sarjassa. == Formula 1 -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2004 Minardi AUS * MAL TD BHR TD SMR TD ESP TD MON TD EUR TD CAN TD USA TD FRA TD GBR TD GER TD HUN TD BEL TD ITA TD CHN TD JPN TD BRA TD – – * Australian GP:ssä 2004 Leinders ei päässyt ajamaan harjoituksissa, sillä hän ei saanut ajamiseen vaadittavaa superlisenssiä.F1-harjoituksissa entistä kovempi vauhti == Formula 3000 -tulokset == Kausi Talli 1 2 3 4 5 6 7 8 9 10 11 12 Pisteet Sijoitus 1998 West Competition OSC SMR ESP GBR MON PAU AUT GER HUN BEL ITA LUX DNS 0 NC 1999 Witmeur KTR SMR DNQ MON DNQ ESP Kesk. FRA 6 GBR 16 AUT Kesk. GER Kesk. HUN Kesk. BEL DNQ EUR Kesk. 1 23. 2000 Kid Jensen Racing SMR 16 GBR Kesk. ESP 13 EUR Kesk. MON Kesk. FRA 10 AUT 11 GER DNQ HUN 7 BEL Kesk. 0 26. 2001 KTR BRA 10 SMR 9 ESP 2 AUT 2 MON Kesk. EUR 11 FRA Kesk. GBR 8 GER 6 HUN 6 BEL 7 ITA 4 17 7. == Lähteet == == Aiheesta muualla == * Kotisivut Luokka:Belgialaiset autourheilijat Luokka:Vuonna 1975 syntyneet Luokka:Elävät henkilöt
Champagnole

Champagnole on kunta itäisessä Ranskassa Juran departementissa Burgundi- Franche-Comtén alueella. Se sijaitsee 812 metriä korkean vuoren Mont Rivelin juurella.Tour de France 2016 ==Tunnettuja kuntalaisia== *Hervé Balland, maastohiihtäjä *Sylvain Guillaume, yhdistetyn hiihtäjä *Grégory Pujol, jalkapalloilija *Quentin Fillon Maillet, ampumahiihtäjä ==Lähteet== ==Aiheesta muualla== Luokka:Juran kunnat
Tougouni

Tougouni on maalaiskunta ja sen keskuskylä Koulikoron alueen Koulikoron piirissä Malissa. Se sijaitsee lähellä Nigerjokea 80 kilometriä Koulikorosta koilliseen. Kunnassa on 12 600 ja keskuskylässä 1 700 asukasta. Tougounin kunnan pinta-ala on 746 neliökilometriä. Se rajoittuu idässä Koulikoron piirin Nyaminan, etelässä Dinandougoun ja Méguétanin, lännessä Sirakorolan ja pohjoisessa Banamban piirin Duguwolowulan kuntiin. Seutu on pinnanmuodostukseltaan pääosin pensaikon peittämää tasankoa. Kuntaan kuuluu 23 kylää. Asukkaat ovat bambaroita, fulbeja, somonoja ja soninkeja. Yleisin kieli on bambara ja vallitseva uskonto islam. Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi, durra, maissi, maapähkinä, puuvilla ja seesami. Kotieläimiä ovat lampaat, vuohdet, naudat, aasit ja hevoset. Lisäksi harjoitetaan käsityöammatteja ja kaupankäyntiä. Tougounissa, Gonindossa ja Koninassa pidetään viikoittaiset markkinat. Palveluihin kuuluu joukko alakouluja, yläkoulu, koulutus- ja kehittämiskeskus (CED), Tougounin terveyskeskus ja Koninan neuvola. ==Lähteet== Luokka:Koulikoron piiri Luokka:Malin kunnat
Clarion Hotel Helsinki

Clarion Hotel Helsinki on Helsingin Jätkäsaaressa sijaitseva hotelli, joka avattiin 17. lokakuuta 2016. Rakennus on 16-kerroksinen, 78 metriä korkea ja siinä on 425 hotellihuonetta sekä 15 kokous- ja tapahtumatilaa. Clarionin ylimmässä kerroksessa on näköalabaari, kuntosali, sauna ja kattouima-allas. Hotellin rakennuttaja on norjalainen kiinteistömiljonääri Arthur Buchardt. Hotellitoimintaa hoitaa Strawberry, pohjoismainen hotelliketju, jonka ensimmäinen hotelli Suomessa on Clarion Hotel Helsinki. Strawberry on kansainvälisen Choice Hotels -pörssiyhtiön franchising-kumppani, jonka omistaa norjalainen ”hotellimagnaatti” ja ympäristöaktivisti Petter Stordalen.Helsinkiin tornihotellin rakentava norjalaismiljonääri: ”Hotelli on muutakin kuin nukkumapaikka” , Länsiväylä. 17.6.2015. Viitattu 9.9.2016. Hotellin 16-kerroksisista torneista toinen on sisustettu suomalaiseen tapaan vaalein sävyin ja toinen kansainvälisesti tummemmaksi. Hotellin vieressä oleva Lars Sonckin suunnittelema suojeltu satamamakasiini korjattiin kongressikeskukseksi. == Lähteet == == Aiheesta muualla == *Hotellin verkkosivusto *Taloforum.fi keskusteluketju hotellin rakentamisesta Luokka:Helsingin hotellit Luokka:Jätkäsaari Luokka:Helsingin tornitalot
Otto Palander

Karl Otto Palander (28. syyskuuta 1825 Turku – 9. joulukuuta 1902 Lempäälä) oli suomalainen kirjakauppias, päätoimittaja ja kirjapainon omistaja. Luettu 1.8.2016. Palanderin vanhemmat olivat kihlakunnantuomari Fredrik Vilhelm Palander (1787–1852) ja hänen ensimmäinen puolisonsa Ottiliana Elisabet Uhlstedt. Hän pääsi ylioppilaaksi 1844 yksityistodistuksella ja opiskeli sitten oikeustiedettä Helsingin yliopistossa. Hän toimi käräjäkirjurina 1849–1850 ja oli Ulvilan Tuorsniemen lasitehtaan palveluksessa 1855–1858. Tämän jälkeen Palander oli kirjakauppiaana Porissa 1859–1888. Hän omisti Porissa myös kirjapainon, kustansi Satakunta-lehteä (Satakunnan Kansa-lehden edeltäjä) 1873–1888 ja oli Porissa ilmestyneen Björneborgs Tidning–lehden päätoimittajana 1865–1872. Palander muutti sitten Porista Helsinkiin jossa hän oli kirjakauppiaana vuodesta 1891 alkaen mutta hän teki konkurssin jo 1893. Viimeksi Palander asui Lempäälän Kuljussa. Palander oli naimisissa 1862–1889 Katarina Johanna Nyroosin (k. 1889) kanssa. Heidän pojistaan Elis Palander (1878–1930) oli oppikoulunopettaja ja säveltäjä ja Olli (Otto) Isidor Palander, käytti nimeä Olli Suolahti (1885–1952) oli kantelemestari, trubaduuri ja kirjailija. == Lähteet == Luokka:Suomalaiset lehdenkustantajat Luokka:Suomalaiset päätoimittajat Luokka:Suomalaiset kirjakauppiaat Luokka:Vuonna 1825 syntyneet Luokka:Vuonna 1902 kuolleet
Tienfala

Tienfala on maalaiskunta ja sen keskuskylä Koulikoron alueen Koulikoron piirissä Malissa. Se sijaitsee Bamakon ja Koulikoron välisen maantien varrella 27 kilometriä Koulikorosta lounaaseen. Kunnassa on 7 000 ja keskuskylässä 1 500 asukasta. Tienfalan kunnan pinta-ala on 450 neliökilometriä. Se rajoittuu pohjoisessa Koulikoron piirin Koulan, idässä Méguétanin, etelässä Katin piirin Baguinéda-Campin ja N’Gabacoron sekä lännessä Safon ja Yélékébougoun kuntiin. Etelässä on Nigerin jokilaakso ja pohjoisessa Mandinguevuorten jatke. Seutu kuuluu Sudanin ja Sahelin siirtymäalueeseen. Kuntaan kuuluu 16 kylää. Asukkaista 85 % on bambaroita, 5 % somonoja ja bozoja ja 10 % moseja, mandinkoja, fulbeja ja khasonkoja. Seudun pääelinkeino on maanviljely. Tärkeimmät viljelykasvit ovat durra, hirssi, riisi, maissi ja lehmänpapu. Lisäksi harjoitetaan karjanhoitoa, kalastusta, käsityöammatteja ja pienimuotoista kaupankäyntiä. ==Lähteet== Luokka:Koulikoron piiri Luokka:Malin kunnat
Malbuisson

Malbuisson on kunta itäisessä Ranskassa Doubsin departementissa Burgundi- Franche-Comtén alueella. Kunta sijaitsee Saint-Pointin järven rannalla (Lac de Saint-Point), ja se on suosittu vapaa-ajanviettopaikka. ==Ruokakulttuuri== Kunta on tunnettu Juravuoriston juustoista. Näitä ovat esimerkiksi Comté, Morbier ja Mont d'Or.Tour de France 2016 ==Lähteet== ==Aiheesta muualla== Luokka:Doubs’n kunnat
Filip Valenčič

Filip Valenčič (s. 7. tammikuuta 1992 Ljubljana, Slovenia) on slovenialainen jalkapalloilija. Pelipaikaltaan hän on hyökkääjä. Valenčič edustaa Islannin pääsarjassa pelaavaa ÍBV:tä. Valenčič pelasi vuosina 2009–2011 slovenialaisessa Interblockissa 31 sarjaottelua, joista kuusi maan pääsarjassa. Vuosina 2011–2015 hän edusti Olimpijaa 88:ssa Slovenian pääsarjan ottelussa, joissa hän teki 13 maalia. Helmikuussa 2015 Valenčič siirtyi Italian Lega Prossa pelaavaan Monzaan, jossa hän pelasi loppukauden aikana kuusi sarjaottelua ja teki yhden maalin. Kauden 2015–2016 Valenčič edusti Englannin kakkosliigassa pelaavaa Notts Countya, jossa hän pelasi yhdeksän sarjaottelua ja teki yhden maalin. Englannin kauden jälkeen Filip Valenčič siirtyi Suomen Veikkausliigaan ja edusti elokuusta 2016 lähtien sarjaan noussutta kemiläistä PS Kemiä. Hyvän loppukauden jälkeen PS Kemi ja Valenčič jatkoivat sopimusta kaudelle 2017. Valenčič pelasi kaudella 2017 erinomaisesti niin, että hänet valittiin kuukauden pelaajaksi kesäkuussa 2017 juuri ennen siirtymistään seurasta. PS Kemin taloudellisten vaikeuksien vuoksi Valencic siirtyi Helsinkiin HJK:n riveihin elokuusta 2017 alkaen. Kausi 2017 oli kaikkinensa menestyksekäs Valenčičille. Hän oli voittamassa uudessa seurassaan HJK:ssa Suomen mestaruuden, valittiin kauden Veikkausliigapelaajaksi, oli maalintekijätilaston jaetulla kakkossijalla sekä oli kauden aikana eniten maaliin johtaneita syöttöjä antanut pelaaja. Seuraava kausi HJK:ssa ei mennyt kuitenkaan edellisen malliin, sillä hänen ja valmennusjohdon välillä puhkesi ristiriita. Tämän seurauksena Valenčič siirtyi HJK:sta ulkomaille. Filip Valenčičin uusi seura syyskesällä 2018 oli norjalainen pääsarjajoukkue Bærumin kaupungin Stabæk. Hän pelasi syksyn aikana sekä Stabækin ykkös- että kakkosjoukkueissa. Keväällä 2019 hänet lainattiin takaisin Suomeen, jossa tällä kerralla seurana oli Veikkausliigan turkulainen FC Inter. Kausi 2019 Suomessa oli Valenčičille jälleen menestyksekäs. Hänet valititin peräti kolme kertaa, huhtikuussa, toukokuussa ja heinäkuussa 2019, kuukauden pelaajaksi. Hän voitti kauden maalintekijäkuninkuuden 16 maalillaan. Hänen seuransa FC Inter hävisi viimeisen ottelun Kuopion Palloseuralle, ja näin Inter sijoittui sarjassa hopealle. Syyskuussa 2020 Valencic purki sopimuksensa Stabekin kanssa ja palasi Interiin.https://www.iltalehti.fi/veikkausliiga/a/cc5b8964-c6b5-4916-a20b-3ce30f09df1d Kaikkiaan Valenčič on pelannut neljän Veikkausliigakautensa aikana HJK:n, FC Interin ja PS Kemin riveissä 90 ottelua ja tehnyt niissä 37 maalia. Valenčič pelasi vuosina 2008–2013 Slovenian ikäkausimaajoukkueissa yhteensä 19 ottelua, joissa hän teki kaksi maalia.Filip Valenčičin tilastot Slovenian jalkapalloliiton sivustolla == Lähteet == Luokka:Slovenialaiset jalkapalloilijat Luokka:Jalkapallon Suomen mestarit Luokka:Vuonna 1992 syntyneet Luokka:Elävät henkilöt
Harmaapussitiainen

Harmaapussitiainen (Anthoscopus musculus) on pussitiaisten heimoon kuuluva varpuslintu. ==Levinneisyys== Harmaapussitiaista tavataan Itä-Afrikassa, ja sen levinneisyysalueen pinta-ala on noin 1 140 000 km2. Lajin kanta on vakaa ja se on luokiteltu elinvoimaiseksi. ==Lähteet== Luokka:Pussitiaiset
Guineanpussitiainen

Guineanpussitiainen (Anthoscopus flavifrons) on pussitiaisten heimoon kuuluva varpuslintu. == Levinneisyys == Guineanpussitiaista tavataan Afrikan länsi- ja keskiosissa, ja sen levinneisyysalueen pinta-ala on noin 1 190 000 km2. Lajin kanta on vakaa ja se on luokiteltu elinvoimaiseksi. == Lähteet == Luokka:Pussitiaiset
Keltapussitiainen

Keltapussitiainen (Anthoscopus parvulus) on pussitiaisten heimoon kuuluva varpuslintu. ==Levinneisyys== Keltapussitiaista tavataan Afrikan länsi- ja keskiosissa, ja sen levinneisyysalueen pinta-ala on noin 1 980 000 km2. Lajin kanta on vakaa ja se on luokiteltu elinvoimaiseksi. ==Lähteet== Luokka:Pussitiaiset
La Cluse-et-Mijoux

La Cluse-et-Mijoux on kunta itäisessä Ranskassa Doubsin departementissa Burgundi-Franche-Comtén alueella. ==Nähtävyyksiä== Kunnan nähtävyyksiä on alun perin keskiaikainen linna Fort de Joux. Se rakennettiin strategisesti tärkeälle paikalle suojaamaan Pontarlieriin johtavaa rotkoa. Linna rakennettiin 1000-luvulla, mutta sitä on paranneltu useasti. Vauban kehitti linnoitusta 1600-luvulla. Linna toimi myös vankilana. Siellä oli vankina muiden muassa vallankumouksellinen Mirabeau sekä Haitin vapauttaja Toussaint Louverture, joka kuoli vankilassa vuonna 1803.Tour de France 2016 ==Lähteet== ==Aiheesta muualla== Luokka:Doubs’n kunnat
Flying Tiger Linen lento 183

Flying Tiger Linen lento 183 oli Flying Tiger Linen rahtilento Bostonin Loganin kansainväliseltä lentoasemalta Chicagon kautta Burbankin Hollywood- Lockheed Air Terminaliin. 14. joulukuuta 1962 lennolla käytetty Lockheed L-1049H Super Constellation syöksyi maahan lähestymisen aikana. Kaikki viisi koneessa ollutta kuolivat. Kone syöksyi maahan asuinalueelle, jossa se tuhosi kaksi taloa ja vaurioitti yhdeksää asuin- sekä kahta teollisuusrakennusta. Asuinalueella kuolonuhreja tuli kolme. == Onnettomuus == Sumuisessa säässä Burbankia lännestä lähestynyt kone syöksyi maahan noin kahden kilometrin päässä lentokentästä Vose Streetillä noin kello 22:10. Silminnäkijän mukaan kone kallistui äkkiä vasemmalle ja syöksyi nokka edellä maahan. Koneen tankeissa ollut polttoaine sytytti tulipaloja, ja koneen runko liukui maata pitkin 150 metriä törmäyskohdasta eteenpäin. Kaiken kaikkiaan vaurioita syntyi noin 350 metriä pitkälle ja 25 metriä leveälle alueelle. Koneen miehistön muodostivat kapteeni Karl Rader, perämies David Capro ja lentoinsinööri Jack Grey. Heidän lisäkseen lennolla oli kaksi matkustajaa, jotka kaikki menehtyivät turmassa. Monet alueen asukkaista loukkaantuivat koneen syöksyessä maahan, mutta vain kolme kuoli. Onnettomuustutkinnassa selvisi, että kapteeni kärsi sepelvaltimotaudista, joka oli riittävän vakava aiheuttaakseen toimintakyvyn menetyksen tai jopa kuoleman. Lisäksi Flying Tiger Linen koulutustiedoista selvisi, ettei perämies ollut tyydyttävästi todistanut kykyään suorittaa ILS-tarkkuuslähestymistä mittarilento-olosuhteissa. Tutkijat pitivät todennäköisenä, että kapteeni menetti toimintakykynsä lähestymisen ollessa kriittisessä vaiheessa, mikä johti hallinnan menetykseen, jota perämies ei saanut korjattua. == Lähteet == Luokka:Lento-onnettomuudet Kaliforniassa Luokka:Vuoden 1962 lento-onnettomuudet
Elis Palander

Elias Lyonel (Elis Lionel) Palander (1. toukokuuta 1878 Sääminki – 3. heinäkuuta 1930 Kotka) oli suomalainen oppikoulunopettaja ja säveltäjä. Elis Palanderin vanhemmat olivat kirjakauppias, lehdenkustantaja Karl Otto Palander ja Katarina Johanna Nyroos. Hän pääsi ylioppilaaksi yksityistodistuksella Helsingin suomalaisesta yhteiskoulusta 1898 ja valmistui kansakoulunopettajaksi Sortavalan opettajaseminaarista 1901. Palander opetti ruotsin kieltä, laulua ja muita aineita Nurmeksen yhteiskoulussa 1903–1925 ja Haminan yhteiskoulussa 1925–1930. Nurmeksessa asuessaan Palander sävelsi kolme pienoisoopperaa Edvi ja Elgiiva (kantaesitetty kevättalvella 1911), Joutsenluola Carl Jonas Love Almqvistin tekstiin (kantaesitetty 1915) ja Lemminkäinen (kantaesitetty 1917). Hän sävelsi myös kantaatit yhteiskoulun uuden talon vihkiäisiin 10. joulukuuta 1905 ja Nurmeksen sankaripatsaan paljastustilaisuuteen 27. elokuuta 1921 sekä laulun Me Karjalan lapsia laulavia Iivo Härkösen sanoihin. Palander toimi Nurmeksessa myös kuoronjohtajana, kapellimestarina, urkurina, klarinetistina ja viulistina.Elis Palander, Opettaja-säveltäjä Elis Palander oli naimisissa vuodesta 1902 Elin Lindbergin kanssa. Elis Palanderin nuorempi veli oli kantelemestari, trubaduuri ja kirjailija Olli (Otto) Isidor Palander, käytti nimeä Olli Suolahti. Elis Palander kuoli heinäkuun alussa 1930 Kotkan kunnallissairaalassa pitkäaikaisen vatsahaavan johdosta tehdyn leikkauksen komplikaatioihin.Elis Lyonel Palander, Laatokka, 05.07.1930, nro 73, s. 3, Kansalliskirjaston digitaaliset aineistot == Teoksia == * Iivo Härkönen : Lemmennosto : laulunsekainen huvinäytelmä 1:ssä näytöksessä ; laulut säveltänyt Elis Palander. Näytelty ensikerran Sortavalan kaupungintalolla tirehtööri Aug. Aspegrenin toimesta 2 päivä jouluk. 1903. Näytelmäkirjallisuutta n:o 62. U. W. Telén ja K., Kuopio 1904, 3. uud. painos Otava 1939 * Iivo Härkönen : Kyläjuhla-yö : kaksinäytöksinen karjalainen huvinäytelmä ; laulut osaksi säveltänyt, osaksi sovittanut Elis Palander. Näytelmäkirjallisuutta n:o 134. 2. uud. p. tekijän näytelmästä ”Lemmennosto”. U. W. Telén, Kuopio 1915 == Lähteet == == Aiheesta muualla == * Opettaja Elis Palander kotonaan pianonsa ääressä, Nurmeksen kaupunginmuseo (Finna) Luokka:Suomalaiset opettajat Luokka:Suomalaiset säveltäjät Luokka:Vuonna 1878 syntyneet Luokka:Vuonna 1930 kuolleet
DCLXVI – To Ride Shoot Straight And Speak The Truth

DCLXVI – To Ride Shoot Straight And Speak The Truth, myös DCLXVI: To Ride Shoot Straight And Speak The Truth, on ruotsalaisen metalliyhtye Entombedin vuonna 1997 julkaistu neljäs studioalbumi. DCLXVI on roomalainen luku, ja se tarkoittaa samaa kuin 666. Metal Hammer -lehti nimesi albumin vuoden 1997 toiseksi parhaaksi metallialbumiksi heti Feederin debyyttialbumi Polythenen jälkeen. AllMusicin Stephen Thomas Erlewine antoi arvostelussaan albumille kaksi ja puoli tähteä viidestä.To Ride, Shoot Straight and Speak the Truth - Entombed | Songs, Reviews, Credits | AllMusic Albumin kappale ”To Ride, Shoot Straight and Speak the Truth” on myös Tony Hawk’s Underground -pelissä. ==Lähteet== ==Aiheesta muualla== *Albumi Amazon.comissa Luokka:Vuoden 1997 albumit
Denise Black

Denise Black (s. 16. maaliskuuta 1958 Emsworth, Hampshire, Englanti, Iso- Britannia) on brittiläinen näyttelijä. Hänet tunnetaan parhaiten rooleistaan ITV:n draamasarjoista Coronation Street (1992–1997, 2007, 2017) ja Emmerdale (2013, 2015–2017), sekä Channel 4:n draamasarjasta Älä kerro äidille (1999–2000), ja sen jatko-osassa Cucumber (2015). ==Valikoitu filmografia== *Coronation Street (ITV, 1992–1997, 2007, 2017) – Denise Osbourne *Älä kerro äidille (Channel 4, 1999–2000) – Hazel Tyler *Tohtorit (BBC One, 2000) – Emily Bathurst *Emmerdale (ITV, 2013, 2015–2017) – Joanie Wright *Benidorm (ITV, 2015) – Gloria *Cucumber (Channel 4, 2015) – Hazel Tyler Luokka:Brittiläiset näyttelijät Luokka:Vuonna 1958 syntyneet Luokka:Elävät henkilöt
Sallanches

Sallanches on kunta itäisessä Ranskassa Haute-Savoien departementissa Auvergne-Rhône-Alpesin alueella. Se sijaitsee Arvejoen varella, joka on Rhônen sivujoki. ==Talous== Kunnan sijainti lähellä Mont Blancia, sekä seudulla olevien lukuisten laskettelukeskusten ansiosta on matkailu Sallanches'n tärkein elinkeino. Paikkakunnalla oleva suksitehdas valmistaa Dynastar merkkisiä suksia, joka on ainoa täysin ranskalainen suksivalmistaja.Tour de France 2016 ==Nähtävyydet== Kunnan nähtävyyksiä on 1300-luvulta peräisin oleva linna Château des Rubins. Linnassa on vuoriston luontokeskus Centre de la Nature Montagnarde. Muita nähtävyyksiä ovat 1600-luvulta oleva kollegiaali Saint-Jacques sekä 1700-luvulta oleva Saint-Martinin silta. Tiedosto:Sallanches_-_Collégiale_Saint-Jacques-le-Majeur_-_1.jpg|Kollegiaali Saint-Jacques ==Lähteet== ==Aiheesta muualla== *Luontokeskus Luokka:Haute- Savoien kunnat
Yves Robert

Yves Robert (19. kesäkuuta 1920 Saumur, Maine-et-Loire – 10. toukokuuta 2002 Pariisi) oli ranskalainen elokuvaohjaaja, -⁠käsikirjoittaja ja -⁠tuottaja sekä näyttelijä. Hän tuli tunnetuksi älykkäistä komediaohjauksista kuten Pitkä vaalea mustakenkäinen (1972) ja Pusu (1976) sekä sydämellisen nostalgisista lapsuuskuvauksista, kuten Suuri nappisota (1961) sekä Marcel Pagnolin muistelmiin perustuvat Isäni kunnian päivä ja Äitini linna (molemmat 1990).Bergan, Ronald: Yves Robert, muistokirjoitus, The Guardian 14.5.2002. Viitattu 1.8.2016.Doland, Angela: "French filmmaker Yves Robert dies at age 81." AP Worldstream 14.5.2002. Haettu 1.8.2016 palvelusta HighBeam Research (vaatii tilauksen): https://www.highbeam.com/doc/1P1-52906635.html Yves Robert aloitti 12-vuotiaana kirjapainon latojana ja harrasti sen sivussa teatteria. Hän sai koulutusta näyttelijän työhön mutta laajensi pian elokuvien käsikirjoittamiseen ja tuottamiseen. 1960-luvun alussa tehty Suuri nappisota palkittiin Prix Jean Vigolla. Vuoden 1972 komedia Pitkä vaalea mustakenkäinen, jonka Robert käsikirjoitti yhdessä Francis Veberin kanssa, sai Berliinissä Hopeisen karhun.Sedergren, Jari: Yves Robert: Pusu , Kavi 10.5.2016. Viitattu 1.8.2016. Vuoden 1976 komediasta Pusu tehtiin Yhdysvalloissa 1984 uudelleenfilmatisointi Unelmien nainen (The Woman in Red), jonka on ohjannut Gene Wilder. ==Valikoitu filmografia== ===Ohjaajana=== *1959: Arsène Lupin puijaa poliiseja (Signé Arsène Lupin) *1961: Suuri nappisota (La Guerre des boutons) *1963: Bébert et l'omnibus *1972: Pitkä vaalea mustakenkäinen (Le Grand blond avec une chaussure noire) *1973: Taiteilijan osa (Salut l’artiste) *1974: Pitkän vaalean paluu (Le Retour du grand blond) *1976: Pusu (Un Éléphant ça trompe énormément) *1990: Isäni kunnian päivä (La Gloire de mon père) *1990: Äitini linna (Le Château de ma mère) ===Näyttelijänä=== *1956: Kovanaama Pariisissa (Folies Bergère) *1959: Arsène Lupin puijaa poliiseja (Signé Arsène Lupin) *1959: Vihreä tamma (La Jument verte) *1960: Avioliitto (Le Mariage) *1980: Tuhlaajapoika (Un Mauvais fils) ==Lähteet== ==Aiheesta muualla== * * Luokka: Ranskalaiset elokuvaohjaajat Luokka: Ranskalaiset elokuvakäsikirjoittajat Luokka: Ranskalaiset näyttelijät Luokka: Vuonna 1920 syntyneet Luokka: Vuonna 2002 kuolleet
Cordon (Haute-Savoie)

Cordon on kunta itäisessä Ranskassa Haute-Savoien departementissa Auvergne- Rhône-Alpesin alueella. ==Urheilu== Kunnan alueella sijaitsevassa laskettelukeskuksessa on yhdeksän aloittelijoille sopivaa rinnettä sekä kuusi hissiä. Rinteille on ilmainen kuljetus.Tour de France 2016 ==Lähteet== ==Aiheesta muualla== Luokka:Haute-Savoien kunnat
Afrikanpussitiaiset

Afrikanpussitiaiset (Anthoscopus) on pussitiaisten heimoon kuuluva varpuslintusuku. Afrikanpussitiaisten sukuun kuuluu BirdLife Suomen mukaan kuusi lajia: * Afrikanpussitiainen (Anthoscopus caroli) * Akasiapussitiainen (Anthoscopus minutus) * Guineanpussitiainen (Anthoscopus flavifrons) * Harmaapussitiainen (Anthoscopus musculus) * Keltapussitiainen (Anthoscopus parvulus) * Saharanpussitiainen (Anthoscopus punctifrons) ==Lähteet== == Aiheesta muualla == *ITIS: Anthoscopus Luokka:Pussitiaiset
Kaulauslauta

Kaulauslauta ja -⁠tukki ovat käsityökaluja, joita käytettiin ennen mankelin yleistymistä liinavaatteiden kaulaamiseen () eli mankeloimiseen sileäksi pesun jäljiltä. Kaulauslautaa kutsutaan myös kauluulaudaksi sekä Karjalassa nimillä rullookarttu ja kataipaalikka.Pyykinpesuun liittyvää esinehistoriaa (PDF), Martat.fi. Viitattu 1.8.2016. Nykyisin ainakin antiikinkeräilijät käyttävät myös sanaparia mankelilauta ja -pölkky. Kaulauslauta on vajaan metrin pituinen suora tai pohjasta hieman kupera leveähkö (n. 12 cm) lauta, jonka yläpintaan on Länsi-Suomessa ja Ruotsissa kiinnitetty ovenkahvan kaltainen kädensija, joskus myös toiseen päähän nuppi kuten höylässä. Itä-Suomessa kädensija on laudan pään kavennettu jatke kuten pyykkikartussa, ja laudan pohja on usein hammastettu laudan poikki menevin urin paremman pidon aikaansaamiseksi. Sekä vanhimmat, 1600-luvulta peräisin olevat kaulauslaudat, sekä uusimmat teollisesti valmistetut ovat kuitenkin sileäpohjaisia. Itäsuomalainen hammastettu malli levisi 1800-luvulla länteen, muun muassa Sammattiin ja Vähäänkyröön saakka. Kaulauslaudat olivat suosittuja sulhasten tekemiä morsiuslahjoja, joiden yläpintaan kaiverrettiin usein koristeluja. Kädensija veistettiin usein hevosen muotoiseksi. Kaulauslaudan vastakappale on pyöreäprofiilinen kaulaustukki, jonka pituus on yleensä 50–60 senttimetriä ja halkaisija noin 4–6 senttimetriä. Hieman kostea, viikattu ja vedetty lakana kiedotaan tiukasti kaulaustukin ympärille (pienemmät ja hauraat tekstiilit mankeliliinaa vastaavan kaulausliinan suojaan) ja tukki asetetaan puhtaalle pöydälle tai penkille. Kaulauslaudalla painetaan kaulaustukkia penkkiä tai pöytää vasten ja aletaan vierittää sitä edestakaisin. Kun vaate on silinnyt, tukki vedetään vaatteen sisältä. Jäljelle jäänyt lakanarulla voidaan painaa kaulauslaudalla pöytää vasten litteäksi. Sitten se kääritään säilytykseen tai laitetaan vielä kuivumaan ilmavasti. ==Lähteet== ==Aiheesta muualla== *Kuvia ruotsalaisista kaulauslaudoista ja -⁠tukeista Luokka:Työkalut Luokka:Kotitalous
Samsung Galaxy J5 (2016)

Samsung Galaxy J5 (2016) on Samsung Electronicsin huhtikuussa 2016 julkaisema älypuhelin, jossa on esiasennettuna Android 6.0 "Marshmallow" -käyttöjärjestelmä, joka on päivitettävissä Android 7.1 "Nougat" -versioon. == Tekniset tiedot == === Muotoilu === Samsung Galaxy J5 (2016) -älypuhelimessa on 5,2-tuumainen näyttö HD-resoluutiolla. === Fyysiset osat === Laitteessa on Qualcomm Snapdragon 410 8916 neliydinprosessori. Laitteessa on 2 gigatavua keskusmuistia ja 16 gigatavua sisäistä muistia. Puhelimen muisti on laajennettavissa enintään 128 gigatavun microSD-kortilla. ==== Kamerat ja multimedia ==== Laitteessa on 13 megapikselin takakamera. Etukameran tarkkuus on 5 megapikseliä, jonka lisäksi siinä on myös LED-salama. Videokuvaus voidaan tehdä 1080p (Full HD) -resoluutioilla 30 fps. === Ohjelmisto === Julkaisuhetkellä laitteessa oli esiasennettuna Android 6.0 Marshmallow. Myöhemmin laitteeseen on tullut päivitys Android 7.1 Nougat -versioon. == Lähteet == * PhoneArena: Samsung Galaxy J5 (2016) === Viitteet === == Aiheesta muualla == Galaxy J5 (2016) Luokka:Android-pohjaiset laitteet Luokka:Vuoden 2016 matkapuhelimet Luokka:Kosketusnäytölliset älypuhelimet
Johan Ismael Tamsén

Johan Ismaël Tamsén (8. toukokuuta 1837 Tampere – 5. joulukuuta 1898 Pori) oli suomalainen opettaja ja päätoimittaja. Tamsénin äiti oli Johanna Rosengren, jonka aviomies, satulaseppä Fredrik Tamsén, oli kuollut jo 1833.Tampereen tuomiokirkkoseurakunta rippikirja 1832-1838 (AP I Aa:7) Sivu 69 N:o 19. Hän pääsi ylioppilaaksi Porvoon lukiosta 1860 ja valmistui Helsingin yliopistosta filosofian kandidaatiksi 1865, opettajakandidaatiksi 1866 ja filosofian maisteriksi 1869. Tamsén toimi Porin yläalkeiskoulussa ja ruotsalaisessa lyseossa latinan kielen kollegana 1878–1893 jääden sitten lakkautuspalkalle. Hän oli myös koulun vt. rehtorina ja toimi lisäksi säästöpankin johtajana ja painoasiamiehenä Porissa. Tamsén oli Satakunta-lehden (Satakunnan Kansa-lehden edeltäjä) ensimmäinen päätoimittaja 1873–1879. == Teoksia == * Muutama sana maamme metsä- ja vesilintujen suuresta hyödystä. Palander, Pori 1873, 2. painos 1887 == Lähteet == Luokka:Suomalaiset opettajat Luokka:Suomalaiset päätoimittajat Luokka:Vuonna 1837 syntyneet Luokka:Vuonna 1898 kuolleet
Pyykkikarttu

Pyykkikarttu eli pesukarttu on käsin tapahtuvassa pyykin pesussa käytettävä työkalu, jolla hakataan pyykkipadasta nostettuja vaatekappaleita pyykkipenkkiä tai rantakiveä vasten. Pyykkikarttua voidaan käyttää sekä pesu- että huuhteluvaiheessa tehostamaan veden vaihtumista tekstiilikudoksen sisällä.Pyykinpesuun liittyvää esinehistoriaa (PDF), Martat.fi. Viitattu 1.8.2016. Pyykkikarttu on noin metrin mittainen puunuija, jossa on litteä lapa ja toisessa päässä kädensija. Kartut olivat suosittuja sulhasen tekemiä morsiuslahjoja, ja usein ne koristeltiin puukaiverruksin. Pyykkikarttua on kutsuttu Länsi-Suomessa nimellä kurikka ja Päijät-Hämeessä ja Kymenlaaksossa nimellä tapuin. Karjalassa sen nimiä ovat paalikka ja pulikka. Nykyajan lapsille pesukarttu on tullut tutuksi Mauri Kunnaksen Koiramäki-kirjoista, joissa Heta pesee sen avulla pyykkiä. ==Lähteet== ==Aiheesta muualla== *Vuorela, Toivo, 1975. Suomalainen kansankulttuuri, s. 523–528. Luokka: Työkalut Luokka:Pyykinpesu
Volmari Kanninen

Volmari (Wladimir) Kanninen (sukunimi vuoteen 1886 Kannin, 31. lokakuuta 1860 Käkisalmi – 10. syyskuuta 1942 Helsinki) oli suomalainen todellinen valtioneuvos ja ennakkosensuurista vastanneen painoasiain ylihallituksen päällikkö. Kannisen vanhemmat olivat kauppias Kapiton Kannin ja Aleksandra Volkov. Hän pääsi ylioppilaaksi Viipurin lyseosta 1881 ja valmistui Helsingin yliopistosta filosofian kandidaatiksi ja maisteriksi 1886. Kanninen oli venäjän kielen opettajana useissa kouluissa. Hän oli Helsingin suomalaisen normaalilyseon kollegana vuodesta 1888 alkaen. Kanninen oli mukana perustamassa Suomen Urheilulehteä vuonna 1898 ja oli lehden toimittajana vuoteen 1899 saakka.Aikakauslehdet, Rauman Lehti no 140 07.12.1899 sivu 3 Painoasiain ylihallituksen päällikkönä Kanninen oli 1905–1917.1898-1908: "Yksi on voima ylitse muiden", Urheilulehti 29.1.2005 Kanninen toimi Suomen Kennelklubin varapuheenjohtajana ja hän toi 1890-luvulla Suomeen ensimmäisen venäjänvinttikoiran eli borzoin.Borzoi – venäläinen vinttikoira Kanninen oli naimisissa vuodesta 1887 Maria Kudinowin kanssa. == Teoksia == * Lyhykäinen venäjän kielen oppikirja - Kort lärobok i ryska språket. Tekijä, Helsinki 1901 Nimellä V. Kanninen: * Alkoholismi ja sen parantaminen ; eri lähteiden mukaan sommitellut V. Kanninen. Tekijä, Helsinki 1923 * Huomioita dipsomaniasta eli jaksollisesta juomahimosta. Suomen akateeminen raittiusliitto, Helsinki 1942 == Lähteet == Luokka:Suomalaiset opettajat Luokka:Suomalaiset toimittajat Luokka:Suomen suuriruhtinaskunnan virkamiehet Luokka:Vuonna 1860 syntyneet Luokka:Vuonna 1942 kuolleet
Soumitra Chatterjee

Soumitra Chatterjee (19. tammikuuta 1935 Kalkutta, Bengali, Brittiläinen Intia – 15. marraskuuta 2020 Kalkutta, Länsi-Bengali, Intia) oli intialainen näyttelijä. Hänet tunnettiin parhaiten yhteistyöstään länsimaissakin tunnetun bengalielokuvaohjaajan Satyajit Rayn kanssa. Hänen uransa kesti kuusi vuosikymmentä ja siihen mahtui yli 200 elokuvaa. Chatterjee kuoli COVID-19-taudin aiheuttamiin komplikaatioihin 85-vuotiaana. == Valikoitu filmografia == * Apun maailma (Apur Sansar, 1959) * Jumalatar (Devi, 1960) * Teen Kanya (1961) * Abhijan (1962) * Yksinäinen nainen (Charulata, 1964) * Päiviä ja öitä metsässä (Aranyer Din Ratri, 1969) * Kaukainen jyrinä (Ashani Sanket, 1973) * Elefanttijumala (Joi Baba Felunath, 1978) * Koti ja maailma (Ghare Baire, 1984) * Näkymätön muuri (La Nuit Bengali, 1988) * Paromitar Ek Din (2000) == Palkinnot == * National Film Awards ** 1991: Erikoispalkinto raadilta – Antardhan ** 2000: Erikoispalkinto raadilta – Dekha ** 2007: Paras miespääosa – Podokkhep ** 2012: Dadasaheb Phalke -palkinto * Bengal Film Journalists’ Association Awards ** 1961: Paras miespääosa – Teen Kanya ** 1963: Paras miespääosa – Abhijaan ** 1969: Paras miespääosa – Baghini ** 1974: Paras miespääosa – Kaukainen jyrinä ** 1976: Paras miespääosa – Sansar Simanthey ** 1987: Paras miespääosa – Kony ** 1989: Paras miespääosa – Agnisanket ** 2006: Paras miespääosa – Krantikaal * Filmfare Awards East ** 2014: Paras miesnäyttelijä (kriitikkopalkinto) – Rupkatha Noy * Filmfare Awards South ** 1994: Elämäntyöpalkinto * Muut palkinnot ** 1999: Ordre des Arts et des Lettres komentajan arvonimi ** 2004: Padma Bhushan ** 2012: Sangeet Natak Akademi Tagore Ratna ** 2018: Kunnialegioonan ritarin arvonimi == Lähteet == == Aiheesta muualla == * Virallinen sivusto * * Luokka:Intialaiset näyttelijät Luokka:Vuonna 1935 syntyneet Luokka:Vuonna 2020 kuolleet
Fiat Tempra

Fiat Tempra on Fiatin vuosina 1990–1996 valmistama keskiluokan automalli, joka perustui Fiat Tipoon. Temprat olivat sedan- ja farmarikorisia, kun taas Tipo oli korimalliltaan hatchback. Ainoastaan Brasiliassa oli saatavana kaksiovinen sedan. Markkinoille tullessaan Tempra korvasi Fiat Regatan, ja seuraajaksi tuli Fiat Marea. Tempran farmarimallista tehty pakettiautoversio oli nimeltään Fiat Marengo. Fiat Tempra esiteltiin Geneven autonäyttelyssä 1990. Tipon tavoin malliin oli saatavana digitaalinen mittaristo. Moottorivalikoimassa olivat aluksi 1,3- (76 hv), 1,6- (84 hv) ja 1,8-litraiset (109 hv) bensiinimoottorit sekä 1,9-litrainen diesel vapaasti hengittävänä (65 hv) tai turboahdettuna (90 hv) versiona. Jo esittelyvuoden aikana tuli myös 2,0-litrainen (113 hv) bensiiniturbo, jossa oli katalysaattori ja polttoaineen suihkutus. Vuonna 1992 bensiinimoottorit muuttuivat suihkutustyyppisiksi ja saivat katalysaattorit. Vuonna 1991 2,0-litraisen bensiinimoottorin yhteyteen tuli saatavaksi nelivaihteinen automaattivaihteisto, ja samalla moottorilla varustetut farmarit sai jatkuvalla nelivedolla. Nelivetomallissa oli levyjarrut kaikissa pyörissä ja ABS-järjestelmä vakiovarusteena. Tempra sai vuonna 1993 samaan aikaan Tipon kanssa pienen kasvojenkohotuksen, johon kuului muun muassa uudenlainen etusäleikkö. Turvallisuutta parannettiin sivutörmäyssuojilla ja vahvistetulla korirakenteella. Osaan malleista tuli myös kuljettajan turvatyyny ja ABS-jarrut vakiovarusteiksi. Vuotta myöhemmin esiteltiin 1,6-litrainen (90 hv) monipistesuihkutusmoottori. == Lähteet == == Aiheesta muualla == Tempra Luokka:C-segmentin autot Luokka:1990-luvun autot
Koo!

Koo! on levy-yhtiö Woimasoinnun ja ramopunk.comin 10-vuotisjuhlalevysarjan kolmas osa, joka julkaistiin 19. huhtikuuta 2012.Woimasointu – Julkaisut Kaikki kappaleet ovat aiemmin julkaisemattomia. EP:n on masteroinut Tuomo Valtonen ja sen kannet on toteuttanut Jyrki Salmijärvi. == Kappaleet == #Tappajatomaatit: Tuskin maltan odottaa #James Puhto-Ren: Maijan karitsa #The Tarjas: Autotallibändi #70-luvun vihannekset: Joskus sut tunsin == Lähteet == Luokka:Vuoden 2012 EP:t Luokka:Vuoden 2012 kokoelma-albumit Luokka:Suomalaiset punkalbumit Luokka:Woimasoinnun albumit
Kaa!

Kaa! on levy-yhtiö Woimasoinnun ja ramopunk.comin 10-vuotisjuhlalevysarjan toinen osa, joka julkaistiin 8. maaliskuuta 2012.Woimasointu – Julkaisut Vähittäismyynnin lisäksi albumia jaettiin aikoinaan Woimasoinnun levykerhoon liittyneille. EP:n on masteroinut Tuomo Valtonen ja sen kannet on toteuttanut Jyrki Salmijärvi. == Kappaleet == #Luonteri Surf: Tyhmän ylpee #The Tarjas: Donnas #Sanktio: Lomalaulu #Monroes: Pahat aivot == Lähteet == Luokka:Vuoden 2012 EP:t Luokka:Vuoden 2012 kokoelma-albumit Luokka:Suomalaiset punkalbumit Luokka:Woimasoinnun albumit
Yy!

__NOTOC__ Yy! on levy-yhtiö Woimasoinnun ja ramopunk.comin 10-vuotisjuhlalevysarjan ensimmäinen osa, joka julkaistiin 18. helmikuuta 2012.Woimasointu – Julkaisut Albumia jaettiin vähittäismyynnin lisäksi aikoinaan Woimasoinnun levykerhoon liittyneille. EP:n on masteroinut Tuomo Valtonen ja sen kannet on toteuttanut Jyrki Salmijärvi. == Kappaleet == === A-puoli === #70-luvun vihannekset: #Himanes: === B-puoli === # * Leonid B: #James Puhto-Ren: == Lähteet == Luokka:Vuoden 2012 EP:t Luokka:Vuoden 2012 kokoelma-albumit Luokka:Suomalaiset punkalbumit Luokka:Woimasoinnun albumit
Kruununtavoittelija

Kruununtavoittelija on henkilö, joka pyrkii saamaan vallan kruununperimisjärjestykseen perustuvassa monarkiassa, oli kyseessä sitten itsenäinen valtakunta tai autonomisesti hallittu vasallivaltio tai vasallikunta. Tavallisesti kruununtavoittelija on edesmenneen monarkin jälkeläinen tai sukulainen, joka tavoittelee valtaistuinta. Joissakin tapauksissa kruununtavoittelija on aiempi monarkki, joka on syystä tai toisesta joutunut luopumaan vallasta mutta joka on ilmoittanut halustaan palata valtaistuimelle. Monarkioissa laillisiksi kruununtavoittelijoiksi katsotuilla on yleensä ollut perimisoikeuteen perustuva vaatimus tulla kruunatuksi uudeksi hallitsijaksi. Vaikka osa kruununtavoittelijoista tyytyy asemaansa valtaistuimen siirryttyä jollekin toiselle, osa saattaa nousta kapinaan tai aiempina vuosisatoina aloittaa perimyssodan valtaistuimen saamiseksi. Myös perimisjärjestyksen tunnustamia kruununperijöitä, jotka tavoittelevat valtaistuimensa palauttamista valtioissa, joissa monarkia on lakkautettu valtion hallintomuodon muututtua esimerkiksi tasavallaksi, kutsutaan kruununtavoittelijoiksi.Nobility Association: Pretenders to the Throne Viitattu 3.11.2021 Laittomina pidetyistä kruununtavoittelijoista, joilla on kuitenkin ollut todellinen mahdollisuus nousta valtaan monarkiassa, on käytetty myös muita nimikkeitä, kuten esimerkiksi vallantavoittelija. Myös monet huijarit ovat tavoitelleet kruunua. Esimerkiksi Venäjän viimeisen keisarin Nikolai II:n kadonneiksi jälkeläisiksi on vuosien saatossa ilmoittautunut useita henkilöitä.The Pretenders Romanov-memorial.com. Viitattu 3.11.2021 Suomalaissyntyinen Benjamin Dyster taas esiintyi Ruotsissa 1720-luvulla väittäen olevansa edesmennyt Kaarle XII. Hän koitti nostattaa Taalainmaalla kapinaa itsensä valtaan "palauttamiseksi" väittäen muutamaa vuotta aiemmin kuolleen Kaarlen haudassa olevan jonkun toisen. Esimerkiksi englannin kielessä varsinaista kruununperijää kutsutaan nimekkeellä heir. Lailliseksi mahdolliseksi perijäksi katsotusta kruununtavoittelijasta käytetään nimikettä pretender, joskus myös royal pretender. Vastaavasti perimisoikeuden tai perimisjärjestyksen ulkopuolelta tulevasta vallantavoittelijasta käytetään termiä usurper.usurper Cambridge Dictionary. Viitattu 3.11.2021 Myös huijarikruununtavoittelijoista käytetään joskus nimikettä pretender mutta myös impostorMyös imposter tai royal impostor.Ellen Castelow: Imposters Historic UK. Viitattu 3.11.2021 ==Katso myös== *Vastapaavi ==Lähteet== == Aiheesta muualla == *
Fiat Albea

Fiat Albea on Fiatin vuosina 2002–2012 valmistama keskiluokan sedan. Malli suunnattiin erityisesti Itä-Eurooppaan, ja se vastasi pitkälti Etelä-Amerikan markkinoiden Fiat Sienaa, mutta Albean akseliväli on sitä pidempi. Kiinassa Albeaa myytiin Siena-mallinimellä. Auto tuli Suomessa myyntiin vuonna 2007. Moottorivalikoimassa olivat 1,2- (8V: 60 hv, 16V: 80 hv), 1,4- (77 hv) ja 1,6-litraiset (100 hv) bensiinimoottorit sekä 1,3 litran (70 hv) Multijet- diesel. Suomeen tuotiin pelkästään 1,4-litraisia. vasen|pienoiskuva|235x235px|Facelift-mallin Fiat Albea. Albea sai vuonna 2005 kasvojenkohotuksen, johon kuului muun muassa uudenlainen keulan ilme. == Lähteet == == Aiheesta muualla == Albea Luokka:C-segmentin autot Luokka:2000-vuosikymmenen autot Luokka:2010-luvun autot
Matsu-luokka

Matsu-luokka () oli keisarillisen Japanin laivaston hävittäjäluokka, jota kutsuttiin D-tyypin hävittäjiksi (). Luokan alukset valmistettiin sodan lopulla ja niiden piti olla kustannustehokkaita valmistaa. Alukset olivat keveämpiä ja pienempiä kuin aiemmat hävittäjät ja aseistus poikkesi edeltäjistään voimakkaammalla ilmatorjunta-aseistuksellaan sekä parantuneella sukellusveneentorjuntakyvyllään. Alukset oli myös varustettu kaikuluotaimin ja tutkin. Pinta-alusten yhteenottojen ollessa harvinaisia torpedoputkien määrää oli vastaavasti laskettu. == Alukset == Matsu-luokan hävittäjätMilanovich 2024 s. 102-105 Nimi Telakka Kölinlasku Vesille Valmis Kohtalo Matsu Maizurun laivastoarsenaali 8. elokuuta 1943 3. helmikuuta 1944 28. huhtikuuta 1944 upotettu 4. elokuuta 1944 Momo Maizurun laivastoarsenaali 5. marraskuuta 1943 25. maaliskuuta 1944 10. kesäkuuta 1944 upotettu 15. joulukuuta 1944 Take Yokosukan laivastoarsenaali 15. lokakuuta 1943 28. maaliskuuta 1944 16. kesäkuuta 1944 Britannialle 16. heinäkuuta 1947 romutettu Ume Fujinagata 1. joulukuuta 1943 24. huhtikuuta 1944 28. kesäkuuta 1944 upotettu 31. tammikuuta 1945 Kuwa Fujinagata 20. joulukuuta 1943 25. toukokuuta 1944 25. heinäkuuta 1944 upotettu 3. joulukuuta 1944 Maki Maizurun laivastoarsenaali 19. helmikuuta 1944 10. kesäkuuta 1944 10. elokuuta 1944 Britannialle 14. elokuuta 1947 romutettu Kiri Yokosukan laivastoarsenaali 1. helmikuuta 1944 27. toukokuuta 1944 14. elokuuta 1944 Neuvostoliitolle 29. heinäkuuta 1947 Sugi Fujinagata 25. helmikuuta 1944 3. heinäkuuta 1944 25. elokuuta 1944 Kiinalle 31. heinäkuuta 1947 Momi Yokosukan laivastoarsenaali 1. helmikuuta 1944 16. kesäkuuta 1944 3. syyskuuta 1944 upotettu 5. tammäkuuta 1945 Hinoki Yokosukan laivastoarsenaali 4. maaliskuuta 1944 4. heinäkuuta 1944 30. syyskuuta 1944 upotettu 7. tammikuuta 1945 Kashi Fujinagata 5. toukokuuta 1944 13. elokuuta 1944 30. syyskuuta 1944 Yhdysvalloille 7. elokuuta 1947 romutettu Kaya Maizurun laivastoarsenaali 10. huhtikuuta 1944 30. heinäkuuta 1944 30. syyskuuta 1944 Neuvostoliitolle 5. heinäkuuta 1947 Kaede Yokosukan laivastoarsenaali 4. maaliskuuta 1944 25. heinäkuuta 1944 30. lokakuuta 1944 Kiinalle 6. heinäkuuta 1947 romutettu 1962-1963 Sakura Yokosukan laivastoarsenaali 2. heinäkuuta 1944 6. syyskuuta 1944 25. marraskuuta 1944 upotettu 11. heinäkuuta 1945 Nara Fujinagata 10. kesäkuuta 1944 12. lokakuuta 1944 26. marraskuuta 1944 poistettu 30. marraskuuta 1945 romutettu 1948 Tsubaki Maizurun laivastoarsenaali 20. kesäkuuta 1944 30. syyskuuta 1944 30. marraskuuta 1944 poistettu 30. marraskuuta 1945 romutettu 1948 Keyaki Yokosukan laivastoarsenaali 22. kesäkuuta 1944 30. syyskuuta 1944 15. joulukuuta 1944 Yhdysvalloille 5. heinäkuuta 1947 miehistönsä upottama Yanagi Fujinagata 20. elokuuta 1944 25. marraskuuta 1944 18. tammikuuta 1945 haaksirikkoutunut 14. heinäkuuta 1945 romutettu 1946-1947 == Lähteet == * * * === Viitteet === *
Domancy

Domancy on kunta itäisessä Ranskassa Haute-Savoien departementissa Auvergne- Rhône-Alpesin alueella. Se sijaitsee Arvejoen laaksossa. ==Nähtävyydet== Kunnan nähtävyyksiä on vuonna 1717 rakennettu Saint-Andrén kirkko. Alkuperäinen puinen kirkko oli todennäköisesti peräisin keskiajalta, mutta se tuhoutui tulipalossa. Tulipalolta kuitenkin säästyi kirkon kellotorni, joka on luokiteltu historialliseksi monumentiksi.Kunnan kotisivut ==Talous== Vaellustarvikkeita valmistava yritys Quechua pitää pääkonttoriaan Domancy'ssa.Tour de France 2016 ==Urheilu== Domancy'iin johtava tie rankkoina nousuineen on ollut useassa pyöräilykilpailussa ratkaisevassa osassa. Näin kävi myös maailmanmestaruuskilpailuissa vuonna 1980, jolloin ranskalainen Bernard Hinault ratkaisi mäessä mestaruutensa. ==Lähteet== ==Aiheesta muualla== Luokka:Haute-Savoien kunnat
Combloux

Combloux on kunta itäisessä Ranskassa Haute-Savoien departementissa Auvergne- Rhône-Alpesin alueella. Kunta on tunnettu matkailukeskus. Mont Blancin läheisyys ja lukuisat laskettelukeskukset tuovat alueelle matkailijoita.Tour de France 2016 ==Lähteet== ==Aiheesta muualla== Luokka:Haute-Savoien kunnat
Monument

__NOTOC__ Monument on turkkilaisen death metal -yhtye Carnophagen toinen studioalbumi, joka julkaistiin 23. syyskuuta 2016 levymerkillä Unique Leader Records. Albumi on yhtyeen ensimmäinen sitten vuoden 2008 esikoisalbumin Deformed Future // Genetic Nightmare, minkä jälkeen yhtye jäi vuoteen 2014 saakka kestäneelle tauolle. == Kappaleet == # # # # # # # # # == Kokoonpano == * Oral Akyol – laulu * Mert Kaya – kitara * Serhat Kaya – kitara * Bengi Öztürk – bassokitara * Onur Özçelik – rummut === Tuotanto === * Ünsal Özata – äänittäjä * Sasha Borovykh – miksaaja, masteroija * Cihan Engin – kansikuva == Arvostelut == * Angry Metal Guy: Angry Metal Guy: Album review * Brave Words & Bloody Knuckles: 8.0/10Bravewords.com: Album review == Lähteet == == Aiheesta muualla == * * Luokka:Carnophagen albumit Luokka:Vuoden 2016 albumit